ΑΠΟΦΑΣΕΙΣ
Αριθμ. απόφ. 263
Μετονομασία του Εργαστηρίου Ανατομίας-Ιστολογίας-Εβρυολογίας, σε «Εργαστήριο Ανατομί-
ας, Προηγμένων Ανατομικών Εφαρμογών, Τεχνητής Νοημοσύνης και Πειραματικής Χειρουργικής
Έρευνας -ΕΑΠΑΕΤΝΠΧΕ (Laboratory of Anatomy,
Advanced Anatomical Applications, Artificial
Intelligence and Experimental Surgical ResearchAAAAAIES Lab)» και αντικατάσταση του Εσωτε-
ρικού του Κανονισμού.
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Το άρθρο 46 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
2. Το άρθρο 15 του ν. 4589/2019 «Συνέργειες Εθνικού
και Καποδιστριακού Πανεπιστημίου Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας
με τα Τ.Ε.Ι. Θεσσαλίας και Στερεάς Ελλάδας, Παλλημνιακό
Ταμείο και άλλες διατάξεις» (Α’ 13).
3. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
4. Το π.δ. 383/1998 «Ίδρυση Εργαστηρίων στο Τμήμα
Νοσηλευτικής του Εθνικού και Καποδιστριακού Πανεπιστημίου Αθηνών και καθορισμός του εσωτερικού τους
κανονισμού» (Α’ 256), με το οποίο ιδρύθηκε το Εργαστήριο Ανατομίας.
5. Την υπό στοιχεία 18572/Β1/6-11-2007 κοινή
υπουργική απόφαση «Μετονομασία εργαστηρίων του
Τμήματος Νοσηλευτικής του Εθνικού και Καποδιστριακού Πανεπιστημίου Αθηνών» (Β’ 2226) με την οποία το
Εργαστήριο Ανατομίας μετονομάστηκε σε Εργαστήριο
Ανατομίας-Ιστολογίας-Εβρυολογίας.
6. Την υπ’ αρ. 1346/8-8-2019 πρυτανική πράξη «Τροποποίηση εσωτερικού κανονισμού του Εργαστηρίου Ανα-
τομίας-Ιστολογίας-Εβρυολογίας του Τμήματος Νοσηλευτικής της Σχολής Επιστημών Υγείας του ΕΚΠΑ» (Β’ 3318),
με την οποία το εν λόγω εργαστήριο εντάχθηκε στον
Τομέα Βασικών Επιστημών.
7. Την από 21-11-2024 απόφαση της Γενικής Συνέλευσης του Τμήματος Νοσηλευτικής.
8. Το υπ’ αρ. 127491/22-11-2024 (ορθή επανάληψη
2-12-2024) έγγραφο του Προέδρου του Τμήματος Νοσηλευτικής.
9. To υπ’ αρ. 122772/12-11-2024 έγγραφο του Διευθυντή του Εργαστηρίου Ανατομίας-Ιστολογίας-Εβρυ-
ολογίας.
10. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ.
11. Το γεγονός ότι η μετονομασία και αντικατάσταση
του εσωτερικού κανονισμού του Εργαστηρίου Ανατομίας-Ιστολογίας-Εβρυολογίας δεν προκαλεί δαπάνη σε
βάρος του τακτικού προϋπολογισμού ή της κρατικής
επιχορήγησης του Ιδρύματος, αποφασίζουμε:
Άρθρο 1
Μετονομασία-Αντικείμενο
Το Εργαστήριο « Ανατομίας - Ιστολογίας - Εμβρυολογίας» (π.δ. 383/1998, Α’ 256, υπό στοιχεία 18572/Β1/
6-11-2007 κοινή υπουργική απόφαση Β’ 2226) του Τομέα Βασικών Επιστημών (υπ’ αρ. 1346/8-8-2019 πρυτα-
νική πράξη, Β’ 3318) του Τμήματος Νοσηλευτικής της
Σχολής Επιστημών Υγείας του ΕΚΠΑ, μετονομάζεται σε
Εργαστήριο με τίτλο « Εργαστήριο Ανατομίας, Προηγμένων Ανατομικών Εφαρμογών, Τεχνητής Νοημοσύ-
νης και Πειραματικής Χειρουργικής Έρευνας-ΕΑΠΑΕΤΝΠΧΕ (Laboratory of Anatomy, Advanced Anatomical
Applications, Artificial Intelligence and Experimental
Surgical Research-AAAAAIES Lab)», και θα εξυπηρετεί
εκπαιδευτικές και ερευνητικές ανάγκες στο γνωστικό
αντικείμενο της κλινικής, χειρουργικής και εφαρμοσμένης ανατομίας, της διασύνδεσης επαυξημένης πραγμα-
τικότητας και τεχνητής νομοσύνης με νεότερες ανατομικές εφαρμογές, της ιστολογίας-εμμβρυολογίας και της
πειραματικής χειρουργικής έρευνας.
Άρθρο 2
Τομείς Δραστηριότητας
Οι βασικοί τομείς στους οποίους δραστηριοποιείται
εκπαιδευτικά και ερευνητικά το Εργαστήριο είναι, ενδεικτικά, οι ακόλουθοι:
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
11 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 498
12.02.2025 11:25:49
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 498/11.02.2025
Α. Επαυξημένη Πραγματικότητα και Τεχνητή Νοημοσύνη
Β. Ψηφιακές Ανατομικές Εφαρμογές
Γ. Κλινική, Χειρουργική και Εφαρμοσμένη Ανατομία
Δ. Ιστολογία-Εμβρυολογία
Ε. Πειραματική Χειρουργική Έρευνα
Άρθρο 3
Σκοπός
Α. Το Εργαστήριο Ανατομίας, Προηγμένων Ανατομικών Εφαρμογών, Τεχνητής Νοημοσύνης και Πειραματι-
κής Χειρουργικής Έρευνας, έχει ως κύριο σκοπό:
1. Τη προαγωγή, υποστήριξη και ενθάρρυνση της διδασκαλίας, μελέτης και έρευνας στα γνωστικά αντικείμε-
να της Κλινικής και Χειρουργικής Ανατομικής, Επαυξημένης Πραγματικότητας, Τεχνητής Νοημοσύνης, Ψηφιακής
Ανατομίας και Πειραματικής Χειρουργικής Έρευνας. Οι
επίτευξη των ανωτέρων σκοπών γίνεται μεταξύ άλλων
και μέσω της δημιουργίας ψηφιακών, τρισδιάστατων,
προτύπων ανατομικών περιοχών του ανθρώπινου σώματος για κλινικό και εκπαιδευτικό σκοπό, χρησιμοποι-
ώντας δεδομένα απεικονιστικών εξετάσεων από μαγνητικές και αξονικές τομογραφίες, εστιάζοντας στην
ανατομική περιοχή ενδιαφέροντος όπου η δισδιάστατη
(2d) ψηφιακή εικόνα θα μετατραπεί με την χρήση τεχνητής νοημοσύνης σε τρισδιάστατο ψηφιακό (3d) πρότυ-
πο. Η τρισδιάστατη ψηφιακή απεικόνιση θα αξιοποιηθεί
με τις παρακάτω μορφές: 1) ολόγραμμα εικονικής και
επαυξημένης πραγματικότητας για διδακτική χρήση
στο μάθημα ανατομίας σε ψηφιακό τρισδιάστατο περιβάλλον, 2) φυσικό τρισδιάστατο ανατομικό πρότυπο
μέσω εκτύπωσης με χρήση τρισδιάστατου εκτυπωτή
υψηλών προδιαγραφών για οπτικοποίηση δομών προς
εκπαίδευση προπτυχιακών και μεταπτυχιακών φοιτητών και 3) ομοίωμα σε ψηφιακή ή πρότυπη μορφή βά-
σει ανατομικών ιδιαιτεροτήτων του ασθενούς. Επιπλέον,
το εργαστήριο θα έχει ως αντικείμενο δραστηριότητας
του την σύλληψη, σχεδιασμό και εκτέλεση πειραματικών
ερευνών για προαγωγή της Πειραματικής Χειρουργικής
Έρευνας.
2. Τη δημοσίευση και διάχυση των ερευνητικών συμπερασμάτων που προκύπτουν από τις δραστηριότητες
σε εργαστηριακό και κλινικό επίπεδο σε περιοδικά αναγνωρισμένου κύρους καθώς και σε ελληνικά και διεθνή
συνέδρια.
Β. Ειδικότεροι σκοποί του Εργαστηρίου, είναι οι εξής:
1. H κάλυψη των διδακτικών και ερευνητικών αναγκών
του Τμήματος Νοσηλευτικής της Σχολής Επιστημών Υγείας του Εθνικού και Καπoδιστριακού Πανεπιστημίου Αθη-
νών καθώς και άλλων Τμημάτων του Πανεπιστημίου.
2. Η ανάπτυξη καινοτόμων προγραμμάτων έρευνας
και διδασκαλίας για προπτυχιακούς, μεταπτυχιακούς
και διδακτορικούς φοιτητές σε θέματα που εμπίπτουν
στα αντικείμενα της δραστηριότητάς του, όπως αυτά
προσδιορίζονται στη παρ. Α1 του παρόντος άρθρου.
3. Ο σχεδιασμός και η εκτέλεση ερευνητικών προγραμμάτων και μελετών που πραγματοποιούνται για
ίδιο λογαριασμό ή για λογαριασμό τρίτων (δημόσιοι και
ιδιωτικοί φορείς) και που έχουν άμεση σχέση με τους
επιστημονικούς σκοπούς του εργαστηρίου και χρηματοδοτούνται ή συγχρηματοδοτούνται από το Εθνικό και
Καποδιστριακό Πανεπιστήμιο Αθηνών, εθνικούς πόρους
και πόρους της Ευρωπαϊκής Ένωσης ή ιδιώτες χρηματοδότες.
4. Η διοργάνωση συνεδρίων, συμποσίων, ημερίδων,
σεμιναρίων, εργαστηρίων διαλέξεων, προγραμμάτων
κατάρτισης και άλλων επιστημονικών εκδηλώσεων σε
θέματα που αφορούν στους σκοπούς του Εργαστηρίου.
5. Η κάθε μορφής συνεργασία με Εργαστήρια ή Κλινικές άλλων πανεπιστημιακών ιδρυμάτων και ερευνητικών
κέντρων της Ελλάδας ή της αλλοδαπής, των οποίων τα
γνωστικά αντικείμενα συμπίπτουν ή είναι όμορα με το
γνωστικό αντικείμενο του Εργαστηρίου.
6. Η συνεργασία με φορείς του Δημοσίου και του Ιδιωτικού τομέα.
7. Η συνεργασία με ερευνητικές ομάδες και μεμονωμένους επιστήμονες, μετά από έγκριση του Διευθυντή
του εργαστηρίου.
8. Η θέσπιση υποτροφιών μέσω παροχών από τακτικές πιστώσεις, κληροδοτημάτων και ιδιωτικές χορηγίες
σε προπτυχιακούς, μεταπτυχιακούς και διδακτορικούς
φοιτητές που διακρίθηκαν κατά την ενασχόλησή τους
στο Εργαστήριο.
9. Η εξυπηρέτηση των διαφόρων κοινωνικών αναγκών,
όταν και όποτε ζητείται συγκεκριμένη συνδρομή, που
ανήκει στα αντικείμενα με τα οποία ασχολείται το Εργαστήριο.
10. Η ειδίκευση νοσηλευτών, ιατρών οδοντιάτρων καθώς και άλλων επιστημών υγείας η συνεχής εκπαίδευση
και επιμόρφωσή τους τόσο μέσω σεμιναρίων και στοχευμένων δράσεων, όσο και μέσα από τη δημιουργία
ανεξάρτητου ΜΠΣ.
Άρθρο 4
Προσωπικό
Το προσωπικό του εργαστηρίου αποτελείται από: (α)
μέλη του Διδακτικού Ερευνητικού Προσωπικού (Δ.Ε.Π),
(β) μέλη του Ειδικού Εκπαιδευτικού Προσωπικού (Ε.Ε.Π),
(γ) μέλη του Ειδικού Εργαστηριακού Διδακτικού Προσωπικού (Ε.ΔΙ.Π), (δ) μέλη του Ειδικού Τεχνικού Εργαστη-
ριακού Προσωπικού (Ε.Τ.Ε.Π) του Τμήματος Νοσηλευτικής του Εθνικού και Καποδιστριακού Πανεπιστημίου
Αθηνών, των οποίων το γνωστικό αντικείμενο εμπίπτει
στα διδακτικά και ερευνητικά ενδιαφέροντα του εργαστηρίου.
Άρθρο 5
Διοίκηση-Αρμοδιότητες
Το εργαστήριο διευθύνεται από μέλος ΔΕΠ του Τμήματος Νοσηλευτικής με γνωστικό αντικείμενο, αντίστοι-
χο ή συναφές με αυτό του Εργαστηρίου το οποίο είναι
τοποθετημένο σε αυτό και εκλέγεται σύμφωνα με την
κείμενη νομοθεσία
Ο Διευθυντής ασκεί τις αρμοδιότητες που ορίζονται
σύμφωνα με τα προβλεπόμενα στην ισχύουσα νομοθεσία και συγκεκριμένα:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 498/11.02.2025
1. Μεριμνά για την τήρηση του κανονισμού και του
προγράμματος λειτουργίας του Εργαστηρίου και έχει
την ευθύνη της καθημερινής λειτουργίας του και της
επίβλεψης του προσωπικού.
2. Καταρτίζει και εισηγείται στο οικείο Τμήμα τον
ετήσιο προγραμματισμό δραστηριοτήτων του εργαστηρίου και μεριμνά για την υλοποίηση του.
3. Υποβάλλει στο οικείο Τμήμα τον ετήσιο προγραμματισμό δραστηριοτήτων του Εργαστηρίου
4. Συντονίζει το ερευνητικό, εκπαιδευτικό, επιμορφωτικό έργο και όποια άλλη δραστηριότητα αναπτύσ-
σει το Εργαστήριο στο πλαίσιο της λειτουργίας του.
5.Μεριμνά για τη συνεργασία του Εργαστηρίου με
συναφείς επιστημονικούς φορείς του εσωτερικού και
εξωτερικού.
6. Μεριμνά για τη κατάρτιση του προϋπολογισμού
και τη διαχείριση των εσόδων και των εν γένει πόρων
του Εργαστηρίου.
7. Μεριμνά για τη στελέχωση του Εργαστηρίου με
το αναγκαίο προσωπικό.
8. Μεριμνά για τη κατανομή των χώρων, των εγκαταστάσεων και του εξοπλισμού του Εργαστηρίου.
9. Υπογράφει κάθε εξερχόμενο έγγραφο και μεριμνά
για την τήρηση του αρχείου και των παραστατικών
στοιχείων.
10. Εκπροσωπεί το Εργαστήριο στα συλλογικά και
μονοπρόσωπα όργανα του Εθνικού και Καποδιστριακού Πανεπιστημίου Αθηνών.
Άρθρο 6
Εγκατάσταση - Λειτουργία
1. Οι χώροι στέγασης του εργαστηρίου παραχωρούνται σε αυτό με απόφαση του Προέδρου του Τμήματος
Νοσηλευτικής της Σχολής Επιστημών Υγείας του Εθνικού και Καποδιστριακού Πανεπιστημίου Αθηνών. Σε
περίπτωση εγκατάστασης του Εργαστηρίου σε χώρους
εκτός του Τμήματος απαιτείται και σύμφωνη γνώμη του
φορέα υποδοχής. Με απόφαση του Διευθυντή τοποθετούνται ενδεικτικές πινακίδες με την ονομασία του
Εργαστηρίου και όποια άλλα στοιχεία κριθούν σκόπιμα
από το Διευθυντή του.
2. Οι χώροι και ο εξοπλισμός του Εργαστηρίου
χρησιμοποιούνται από το ενταγμένο προσωπικό του
Εργαστηρίου με ευθύνη του Διευθυντή του Εργαστηρίου. Μέλη ΔΕΠ που δεν ανήκουν στο Εργαστήριο,
μπορούν επίσης να χρησιμοποιούν τον εξοπλισμό και
τους χώρους του Εργαστηρίου, μετά από έγκριση του
Διευθυντή.
3. Το Εργαστήριο μπορεί να συνάπτει συμβάσεις παροχής έργου και να συνεργάζεται με φορείς του δημό-
σιου και του ιδιωτικού τομέα, μετά από απόφαση του
Διευθυντή του Εργαστηρίου.
4. Ο Διευθυντής σε κάθε περίπτωση ενημερώνεται
για τα ερευνητικά πρωτόκολλα που πραγματοποιούνται από το προσωπικό του Εργαστηρίου και έχει την
αποκλειστική ευθύνη για τη σωστή χρήση του εξοπλισμού του Εργαστηρίου. Επίσης, θέτει τις προτε-
ραιότητες για τη χρήση των οργάνων και του λοιπού
εξοπλισμού.
Στο εργαστήριο δύναται να απασχολούνται και να
μετέχουν στις δραστηριότητες του, Ακαδημαϊκοί Υπότροφοι, Μεταπτυχιακοί Φοιτητές καθώς και Υποψήφιοι
Διδάκτορες που εκπονούν μεταπτυχιακές εργασίες ή
Διδακτορικές Διατριβές, υπό την επίβλεψη των μελών
ΔΕΠ και Ε.ΔΙ.Π. που υπηρετούν στο Εργαστήριο καθώς
και Εξωτερικοί συνεργάτες, σύμφωνα με τις υποδείξεις
του Διευθυντή.
Ακαδημαϊκοί Υπότροφοι και μη μόνιμα μέλη του
Εργαστηρίου, εντάσσονται μετά από εισήγηση του
Διευθυντή του Εργαστηρίου στη Γενική Συνέλευση
του Τμήματος Νοσηλευτικής της Σχολής Επιστημών
Υγείας του Τμήματος Νοσηλευτικής του Εθνικού και
Καποδιστριακού Πανεπιστημίου Αθηνών και αιτιολογημένη θετική της απόφαση. Στα μη μόνιμα μέλη του
Εργαστηρίου περιλαμβάνονται επίσης και οι Μεταπτυχιακοί Φοιτητές καθώς και οι Υποψήφιοι Διδάκτορες
που εκπονούν μεταπτυχιακές εργασίες ή Διδακτορικές Διατριβές, υπό την επίβλεψη μονίμων μελών που
υπηρετούν στο Εργαστήριο (μελών ΔΕΠ όσον αφορά
Μεταπτυχιακές Διπλωματικές Εργασίες και Διδακτορικές Διατριβές και μελών Ε.ΔΙ.Π. όσον αφορά Μεταπτυ-
χιακές Διπλωματικές Εργασίες). Εξωτερικοί συνεργάτες
του Εργαστηρίου, μπορούν να μετέχουν στις δραστηριότητές του, μετά από έγκριση του Διευθυντή.
Άρθρο 7
Πόροι - Έσοδα
Τα έσοδα του Εργαστηρίου προέρχονται από ίδιους
πόρους και δε βαρύνουν τον προϋπολογισμό του Εθνικού και Καποδιστριακού Πανεπιστημίου Αθηνών, σύμ-
φωνα με τα προβλεπόμενα στην ισχύουσα νομοθεσία
ούτε προκαλείται δαπάνη σε βάρος του κρατικού προϋπολογισμού.
Ειδικότερα οι πόροι του Εργαστηρίου μπορεί να
προέρχονται από:
1. Τη πραγματοποίηση ερευνητικών προγραμμάτων
που πραγματοποιούνται για ίδιο λογαριασμό ή λογαριασμό τρίτων.
2. Τη χρηματοδότηση ή συγχρηματοδότηση εξειδικευμένων μελετών από φορείς του ιδιωτικού και του
δημόσιου τομέα.
3. Τη πραγματοποίηση εκπαιδευτικών σεμιναρίων
και δράσεων δια βίου μάθησης.
4. Την απ’ ευθείας ανάθεση χρηματοδοτούμενων
προγραμμάτων.
5. Την παροχή υπηρεσιών σύμφωνα με το άρθρο 3
του π.δ. 159/1984 (Α’ 53).
6. Την αποδοχή κληρονομιών, κληροδοτημάτων και
δωρεών, εφ’ όσον δεν υφίστανται όροι που αντιβαίνουν στο σκοπό του Εργαστηρίου και του Εθνικού και
Καποδιστριακού Πανεπιστημίου Αθηνών, μετά από
έγκριση της Γενικής Συνέλευσης του Τμήματος Νοσηλευτικής της Σχολής Επιστημών Υγείας του Εθνικού και
Καποδιστριακού Πανεπιστημίου Αθηνών.
7. Κάθε άλλη νόμιμη πηγή.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 498/11.02.2025
Άρθρο 8
Τηρούμενα βιβλία
Για τις ανάγκες του Εργαστηρίου τηρούνται τα εξής
βιβλία και στοιχεία:
1. Πρωτόκολλο εισερχόμενων και εξερχόμενων εγγράφων.
2. Αρχείο εγγράφων της υπηρεσιακής αλληλογραφίας.
3. Βιβλίο περιουσιακών στοιχείων.
4. Βιβλίο οικονομικών στοιχείων κάθε έτους.
5. Βιβλίο επιστημονικών οργάνων και εξοπλισμού.
6. Βιβλίο μεταβολών προσωπικού.
7. Βιβλίο μόνιμων και μη μόνιμων μελών.
8. Κατάλογος έντυπων και ηλεκτρονικών βιβλίων, περιοδικών, συλλογών, αρχειακού υλικού κ.ά.
9. Κατάλογος και αρχείο μελετών που εκπονούνται στο
πλαίσιο των δραστηριοτήτων του Εργαστηρίου.
10. Αρχείο ερευνητικών και εκπαιδευτικών προγραμμάτων που υλοποιεί το Εργαστήριο.
11. Αρχείο συνεδρίων, ημερίδων, σεμιναρίων και άλλων ερευνητικών και εκπαιδευτικών εκδηλώσεων που
πραγματοποιεί το Εργαστήριο.
12. Αρχείο των παρεχόμενων υπηρεσιών του Εργαστηρίου.
Με απόφαση του Διευθυντή του Εργαστηρίου είναι
δυνατό να ορίζεται αναγκαία η τήρηση και κάθε άλλου
βιβλίου, αρχείου ή στοιχείου που προβλέπεται από τις
ισχύουσες διατάξεις ή κρίνεται κατά την άποψή του απαραίτητο.
Άρθρο 9
Τίτλος-Σφραγίδα
Ο κύριος τίτλος του Εργαστηρίου είναι «Εργαστήριο
Ανατομίας, Προηγμένων Ανατομικών Εφαρμογών, Τεχνητής Νοημοσύνης και Πειραματικής Χειρουργικής
Έρευνας». Ο κύριος τίτλος αναγράφεται σε κάθε έντυπο
του, αποτυπώνεται σε στρογγυλή σφραγίδα αλληλογραφίας από κοινού με τους τίτλους «Εθνικό και Καποδι-
στριακό Πανεπιστήμιο Αθηνών», «Τμήμα Νοσηλευτικής»,
«Τομέας Βασικών Επιστημών» και αναρτάται στους χώρους που δραστηριοποιείται το Εργαστήριο. Ο τίτλος, τα
έντυπα και η σφραγίδα του Εργαστηρίου θα διατίθενται
επίσης στην Αγγλική γλώσσα «Laboratory of Anatomy,
Advanced Anatomical Applications, Artificial Intelligence
and Experimental Surgical Research».
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 22 Ιανουαρίου 2025
Ο Πρύτανης
ΓΕΡΑΣΙΜΟΣ ΣΙΑΣΟΣ

[Source: 20250200498.pdf | Tokens: 14040]